Bakı–Tbilisi dəmiryol xətti

Bakı–Tbilisi dəmiryol xətti — Bakı ilə Tbilisi arasında 1881-ci ildə salınmışdır. Bu dəmiryol xətti həm yük, həm də sərnişin qatarları üçün istifadə edilir.

 Tarixi 
İki dənizi – Xəzəri və Qara dənizi birləşdirən Bakı–Tiflis dəmiryol xətti açıldıqdan sonra Bakı neft sənayesinin məhsullarını mərkəzi Rusiya və dünya bazarlarına kütləvi surətdə çıxarmaq mümkün oldu. Azərbaycanın iqtisadi həyatının yeni meyillərini diqqətlə izləyən görkəmli maarifçi-demokrat Həsən bər Zərdabi Bakı–Tiflis dəmiryol xəttinin çəkilməsini Azərbaycanın iqtisadiyyatına neft sənayesindən sonra güclü təsir göstərən ikinci ən mühüm amil hesab edirdi.Azərbaycan tarixi. Ali məktəblər üçün mühazirələr kursu. II hissə (XIX–XXI əsrin əvvəli), Bakı: "Bakı Universiteti", 2010. səh.127

XIX əsrin axırlarına yaxın Zaqafqaziya dəmiryol infrastrukturunun ümumi axınında Bakı–Tbilisi xəttinin payı 98% təşkil edirdi. Xətdə ən intesiv iş Bakı stansiyasında görülürdü. Təkcə 1890-cı ildə buradan qərb istiqamətində 55,2 milyon pud yük daşınmışdı, Bakı–Tiflis xəttinin yerdə qalan stansiyalarından isə cəmi 20,86 milyon pud yük yola salınmışdı.

Gürcüstan və Azərbaycan paytaxtları arasında sərnişin qatarlarının hərəkəti koronavirus pandemiyası səbəbindən 2020-ci ilin martın 14-dən dayandırılıb.

 Həmçinin bax 
 Bakı–Tbilisi–Qars dəmiryol xətti
 “Azərbaycan Dəmir Yolları” Qapalı Səhmdar Cəmiyyəti

 İstinadlar 

Kateqoriya:Azərbaycandakı dəmiryol xətləri
Kateqoriya:Azərbaycanda dəmiryol nəqliyyatı
Kateqoriya:Gürcüstanda dəmiryol nəqliyyatı